
Cydnabod, cofnodi, adrodd, atgyfeirio a chyfrifoldebau
Wrth ymdrin â diogelu, mae egwyddorion cydnabod, cofnodi, adrodd, atgyfeirio a chyfrifoldebau, ar gyfer diogelu effeithiol, yn bwysig oherwydd eu bod yn darparu fframwaith strwythuredig ac effeithiol ar gyfer amddiffyn plant agored i niwed rhag niwed i'r rhai sy'n gweithio gyda phlant, a'u bod yn gallu nodi unrhyw risgiau posibl, a bod camau priodol yn cael eu cymryd a bod cefnogaeth briodol yn cael ei darparu i'r rhai sydd angen (NSPCC, 2025). Drwy ddilyn egwyddorion yma mae'n helpu ac yn cefnogi'r rhai sy'n gweithio gyda phlant sydd mewn perygl, sef ymarferwyr, yn weithwyr proffesiynol ac ati i wybod sut i adnabod risg a sut i'w hadrodd yn gywir oherwydd bod gan oedolion y cyfrifoldeb i amddiffyn plant rhag niwed (Ann Craft Trust, 2024).

Adlewyrchiad
Roedd fy ngwybodaeth a ddealltwriaeth o ddiogelu cyn y modiwl yn ddigonol gan fy mod wedi delio â rhai materion diogelu difrifol yn fy ngyrfa wrth weithio mewn amrywiol o leoliadau. Mae'r rhan fwyaf wedi bod yn eithaf gofidus ac mae'r ffordd y deliais â'r materion a'r pryderon hyn wedi bod yn briodol ac yn broffesiynol. Yn fy nghyflogaeth bresennol, rwy'n delio â phlant â phroblemau ymddygiad ac mae pryder diogelu wedi codi'n ddiweddar pan wnaeth plentyn dianc o'r safle a bu'n rhaid ddilyn y plentyn lle cyrhaeddodd ei dŷ. Felly, roedd rhaid i mi aros nes i'r swyddog heddlu gyrraedd i wneud yn siŵr bod y plentyn yn ddiogel y tu mewn i'r tŷ ac i gyfathrebu â'r swyddog heddlu ynghylch yr hyn sydd wedi digwydd. Mae'n bwysig cyfathrebu ag asiantaethau a gweithwyr proffesiynol eraill fel yr heddlu i gadw plant yn ddiogel rhag niwed. Felly cyn y modiwl hwn ar ddiogelu roedd gen i ddealltwriaeth o beth yw diogelu a sut ydw i'n nodi a yw plentyn mewn niwed neu esgeulustod posibl ac i'w hamddiffyn a'u cadw'n ddiogel.

Ar y llaw arall, yn ystod y darlithoedd ar ddiogelu, nid oeddwn yn ymwybodol bod y rhan fwyaf o ddeddfwriaethau wedi'u gwneud neu eu diwygio ar ôl digwyddiadau difrifol a ddigwyddodd flynyddoedd yn ôl, er enghraifft Deddf Plant 1989 a 2004 ar ôl ymchwiliad Victoria Climbie. Roeddwn i'n awyddus iawn i wybod am yr ymchwiliad a'r hyn a ddioddefodd Victoria ond yn anffodus ni oroesodd y trawma a aeth drwyddo, yn ogystal â chymaint o bobl o wahanol asiantaethau a ddaeth i'w bywyd heb wneud adroddiad, felly arweiniodd at ei marwolaeth. Mae'n destun gofid bod plant y dyddiau hyn yn mynd trwy drawma sy'n effeithio ar eu bywyd bob dydd yn ogystal â'u haddysg. Mae’n hefyd yn dangos pa mor bwysig yw hi i wneud adroddiad hyd yn oed os taw rhywbeth bach sydd yn ei phoeni ac yn pryderu am oherwydd fe all unrhyw digwyddiad arwain at digwyddiad enfawr lle all bywyd cael i arbed. 

Ar ôl y modiwl hwn, rydw i wedi dysgu am ddeddfwriaethau newydd nad oeddwn yn ymwybodol ohonynt a sut rydw i'w defnyddio ac yn dilyn y deddfwriaethau hyn yn fy ymarfer bob dydd o ran diogelu plant sydd yn fy ngofal. Yn fy ngweithle, rydw i wedi darllen a deall polisi diogelu yn ogystal â gweithdrefnau ar sut i ymdrin â gwahanol sefyllfaoedd. Rydw i hefyd wedi dysgu bod cymaint o asiantaethau aml yn gweithio gyda phlant a pha mor hanfodol yw cyfathrebu i wneud yn siŵr bod pawb yn deall y sefyllfa a pha gefnogaeth y gallai fod ei hangen ar blentyn neu deulu. Ers y modiwl hwn rydw i wedi cael trafodaethau gyda fy Nghydlynydd Anghenion Dysgu Ychwanegol yn fy ngweithle am Brofiadau Niweidiol yn ystod Plentyndod sef ACE’ s a sut mae rhai o'r plant wedi profi digwyddiadau trawmatig a allai fod yn rheswm pam mae gan rai plant broblemau ymddygiad yn fy ngweithle. 
Diolch am wrando.

